O temă care a cântărit greu în momentul în care coaliția guvernamentală a evaluat ce să facă mai departe la ANCOM a fost cea a viitoarei licitații pentru licențele de comunicații mobile în tehnologie 5G, pe care executivul ar dori să o organizeze cât mai repede în speranța că ar putea avea astfel încasări de câteva sute de milioane de euro la buget de la marii operatori de comunicații.